தன்னுடைய பள்ளியில் படித்த மாணவர்கள் உயர்கல்விக்காகக் கல்லூரி இல்லாத குறை இருப்பதைக் கண்ட அகமது அலி, தற்போது கல்லூரி தொடங்குவதற்கு முயன்றுவருகிறார். ``கல்லாமை ஒரு பாவம். இந்தப் பாவம் எல்லா வகைகளிலும் பல்வேறு நோய்களையும் ஏற்படுத்தும். பெரும்பாலான குடும்பங்கள் அடிப்படை கல்வியைப் பெறாமல் பாதிப்புக்குள்ளாகின்றனர். எனக்கும் வயதாகிவிட்டது. குறைந்தபட்சம் என்னுடைய கிராமத்தையாவது முன்னேற்ற வேண்டும். அதுவும் கல்வியின் வழியே முன்னேற்றம் ஏற்பட வேண்டும் என ஆசைப்படுகிறேன். பள்ளி மாணவர்கள், நன்கு படித்து நல்ல வேலைக்குச் செல்ல வேண்டும். படிக்காமல் யாரும் கஷ்டப்படக் கூடாது" என்கிறார் அகமது அலி.